A kattintás alapú fizetett hirdetés, vagyis a PPC esetében azonban már nem a Google algoritmus kiismerésére bízzuk magunkat, hanem inkább fizetünk azért, hogy megjelenítsen minket a lehető legtöbb forgalmat generáló helyeken. Ebben az esetben a szépen berangsorolt természetes találatok fölött és mellett jelennek meg célirányos hirdetéseink a fizetett hirdetések között. Itt azonban kattintás alapon fizetünk és csakis a valós látogatókért. A PPC esetében tehát biztosítani kell egy elég magas büdzsét, melyből fedezhetőek a kattintás alapú kampányok. A PPC hirdetések esetében első körben az AdWordsre szokás koncentrálni. A Google hirdetési rendszer használatának a hátránya viszont, hogy egy nem jól összeállított ajánlattal sok pénzt füstülhetünk el és egy nem igazán konvertáló hirdetés csapdájába eshetünk.